Ùr-sgeul

'S e iomairt-foillseachaidh neo-eisimeileach a bh' ann an **Ùr-Sgeul**, le cuideam air rosg Gàidhlig ùr.  

## Eachdraidh

Chaidh Ùr-Sgeul a chur air bhonn ann an 2003 gus rosg Gàidhlig ùr a bhrosnachadh. 'S e Comhairle nan Leabhraichean a chur air chois an iomairt, le taic-airgid £50k tro Chomhairle nan Ealain (an Writers Factory).  Ann an ùine ghoirid, dh'fhoillsich an iomairt leabhraichean Gàidhlig ùra bho dhiofar sgrìobhadairean agus thug e taic do ath-nuadhachadh an nobhail ann an Gàidhlig san 21mh Linn. 
 
Bhuannaich a' chiad leabhar a nochd anns an sreath, *Ath-Aithne* le Màrtainn Mac an t-Saoir, duais an Saltire Society  airson 'First Book of the Year', ann an 2003. A-measg nan leabhraichean eile a chaidh fhoillseachadh, tha an nobhail mhòr, An Oidhche Mus Do Sheòl Sinn le Aonghas Pàdraig Caimbeul.  Chaidh seo air an liosta ghoirid airson prìomh dhuais-litreachais an Saltire Society an 2004. 

Ann an 2008, chaidh sùil a thoirt air Ùr-Sgeul tro phrògram-telebhisein fon sreath Ealtainn air BBC 2.

Dh'fhoillsich Ùr-Sgeul a' chiad leabhar ficsean Gearmailtis-Gàidhlig (''Der Schadel von Damien Hirst''), deasaichte le Mìcheal Klevenhaus, aig cur air bhog ann am Bonn, sa Ghearmailt, aig FilmAlba ann an 2009.

Bhuannaich Fionnlagh MacLeòid a' chiad duais litreachais Dhòmhnaill Meek, aig tachartas aig Fèis Leabhraichean Eadar Nàiseanta Dhùn Èideann ann an 2010, airson leabhar Ùr-Sgeul *Gormshuil an Righ*, a' chiad nobhail aige do dh'inbhich.

Ann an 2011, chaidh ''Saorsa'' - cruinneachadh ùr de sgeulachdan goirid le 13 sgrìobhadairean - fhoillseachadh.

Rinn am pàipear-naidheachd The Irish Times sgrùdadh beag air Ùr-Sgeul agus ficsean Gàidhlig ann an 2014.

## Dòighean eadar-dhealaichte

Bha Ùr-Sgeul a' feuchainn ri dòighean ùra eadar-dhealaichte a chleachdadh gus litreachas Gàidhlig a thoirt gu aire an t-sluaigh. Ann an 2008,  dh'fhoillsich Ùr-sgeul clàr le ceòl ròc agus rosg a' tighinn còmhla, nuair a rinn iad CD le òran bhon chòmhlan-ciùil Na Gathan, fon ainm  Ruigidh Sinn Mars. Bha  tri sgeulachdan bho triùir sgrìobhadairean eadar-dhealaichte: Iain MacIlleathain, Màiri Anna NicDhòmhnaill agus Seonaidh Adams, air an CD seo.  Bha na sgeulachdan air an CD air an toirt bho leabhraichean a chaidh fhoillseachadh le Ùr-Sgeul ann an 2008, le deasachadh sònraichte dhen leabhraichean ann an 2009 (aon leabhar le còmhdach-cruaidh), fon ainm An Claigeann aig Damien Hirst agus Sgeulachdan Eile.  'S iad na sgrìobhadairean eile a tha a' nochdadh sa leabhar: Alasdair Caimbeul (Alasdair a' Bhocsair),      Màiri E. NicLeòid,      Pàdraig MacAoidh,      Mìcheal Klevenhaus, Mona Claudia Striewe,   Alison Lang,  Dòmhnall Iain MacÌomhair,      Cairistìona Stone,      Steafan MacRisnidh,  Màrtainn Mac an t-Saoir,      Iain Cuimeanach,      Màiri NicAmhlaidh Dùn Èideann,      Ishi NicIlleathain,      Maoilios Caimbeul,      Des Scholes,      Charles Tripp,      Màiri Flòraidh Nic a' Phiocair agus      Catrìona Lexy Chaimbeul.

A rèir an neach-naidheachd Alasdair H. Caimbeul ann an 2020, "chuir Ùr-Sgeul sgrìobhadh Gàidhlig fa chomhair an t-sluaigh ann an Alba tro innleachdan margaidheachd a bha lèirsinneach agus cruthachail."

## Leudachadh

Ann an 2008, chaidh Ùr-Sgeul gu Bòrd na Gàidhlig le iarrtas airson neach-deasachaidh, gus dèiligeadh ris an leasachadh a bha air tighinn ann an rosg.  Cha deach le Ùr-Sgeul agus ann an 2012, chan eil neach-deasachaidh làn-ùine fhathast ann. 
## Leabhraichean
**[[Saorsa]]* - sgeulachdan goirid, deasaichte le Joan NicDhòmhnaill agus John Storey, 2011
**Air a Thoir* le Màrtainn Mac an t-Saoir, nobhail, 2011
**Cuid a' Chorra-Ghrithich* le Alasdair Caimbeul (Alasdair a' Bhocsair), 2011
**Suthainn Sior* le Norma NicLeoid, nobhail, 2011
**An Druim Bho Thuath* le Tormod Caimbeul, nobhail, 2011
**Impireachd* le Iain F. MacLeòid, nobhail, 2010
**Teas* le Maoilios Caimbeul, nobhail, 2010
**Gormshuil an Righ* le Fionnlagh MacLeòid, nobhail, 2010
**A' Ghlainne agus Sgeulachdan Eile* le Mairi E. NicLeoid, sgeulachdan goirid, 2010
*''Der Schädel von Damien Hirst'', deasaichte le Michael Klevenhaus agus Joan NicDhomhnaill, sgeulachdan goirid, 2009 
**Cainnt na Caileige Caillte* le Alison Lang, sgeulachdan goirid, 2009 
**Tilleadh Dhachaigh* le Aonghas Pàdraig Caimbeul, nobhail, 2009
**Samhraidhean Dìomhair* le Catrìona Lexy Chaimbeul, nobhail, 2009
**An Claigeann aig Damien Hirst* Vol 3 (pàipear) - Sgeulachdan 15-21, 2008
**An Claigeann aig Damien Hirst* Vol 2 (pàipear) - Sgeulachdan 8-14, 2008
**An Claigeann aig Damien Hirst* Vol 1 (pàipear) - Sgeulachdan 1-7, 2008
**Taingeil Toilichte* le Norma NicLeòid, nobhail, 2008 ISBN 9781900901369
**Am Bounty* le Iain F. MacLeòid, nobhail, 2008 
**An Latha as Fhaide* le Màrtainn Mac an t-Saoir, nobhail, 2008
**Dìomhanas* le Fionnlagh MacLeòid, sgeulachdan goirid, 2008 ISBN 9781900901420
**Cleas Sgathain* le Màiri Anna NicDhòmhnaill, nobhail, 2008 
**Slaightearan* le Tormod MacGill-Eain, nobhail, 2008 ISBN 9781900901307
**An Taigh-Samhraidh* le Aonghas Pàdraig Caimbeul, nobhail, 2007 ISBN 1-900901-10-2
**Malairt Sgeil* le Donnchadh MacGillIosa agus Màrtainn Mac an t-Saoir, sgeulachdan goirid, 2007
**Shrapnel* le Tormod Caimbeul – Tormod a’ Bhocsair, nobhail, 2006
**Ùpraid* le Éilís Ní Dhuibhne (eadar-theangachadh bho Gaeilge), nobhail bheag, 2006
**Dìleas Donn* le Norma NicLeòid, nobhail, 2006
**Gymnippers Diciadain* le Màrtainn Mac an t-Saoir, nobhail, 2005
**Na Klondkyers* le Iain F. MacLeòid, nobhail, 2005
**Am Miseanaraidh* le Iain Mac a’ Ghobhainn, nobhail bheag, 2005
**Dacha Mo Ghaoil* le Tormod MacGill-Eain, nobhail, 2005
*''Là a’ Dèanamh Sgèil Do Là'' le Aonghas Pàdraig Caimbeul, nobhail, 2004
**Tocasaid ‘Ain Tuirc* le Donnchadh MacGillÌosa, sgeulachdan goirid, 2004
**An Oidhche Mus Do Sheòl Sinn* le Aonghas Pàdraig Caimbeul, nobhail, 2003
**Ath-Aithne* le Màrtainn Mac an t-Saoir, sgeulachadan goirid, 2003

## Leabhraichean-èisteachd

**Shrapnel* le Tormod Caimbeul – 4 CD set, 2007
**Gymnippers Diciadain* le Màrtainn Mac an t-Saoir – DVD, 2007
**Na Klondkyers* le Iain F. MacLeòid – DVD, 2007
**Là a’ Dèanamh Sgèil Do Là* le Aonghas Pàdraig Caimbeul – DVD, 2007
**Am Miseanaraidh* le Iain Mac a’ Ghobhainn – 2 CD set, 2005
**Dacha Mo Ghaoil* le Tormod MacGill-Eain – 3 CD set, 2005
**Tocasaid ‘Ain Tuirc* le Donnchadh MacGIlliosa. – 3 CD set, 2005
**Ath-Aithne* le Màrtainn Mac an t-Saoir – 6 CD set, 2004

## Foillsichean eile

**Claigeann Damien Hirst* le Na Gathan - CD, 2009
**Ruigidh Sinn Mars* le Na Gathan - CD, 2008

## Iomraidhean
 	

## Ceanglaichean a-mach

* Stòras Ùr-Sgeul
* 
* ''An Introduction to Gaelic Fiction'' le Moray Watson
* Alasdair H. Caimbeul air Ùr-Sgeul

Roinn-seòrsa:Cultar
Roinn-seòrsa:Gàidhlig
Roinn-seòrsa:Litreachas